《游五泄山》
宋代·刁约

西源穷尽到东源，直注层崖五磴泉。
真境无{缶系}追汗漫，磴游聊得弄潺湲。
风生虎啸层岩底，月上猿啼古木巅。
祇待归休林下去，来同灵默此安禅。

作者简介：（?—1082）宋润州丹徒人，字景纯。刁衎孙。仁宗天圣八年进士。庆历初与欧阳修同知礼院，四年坐院祠神饮酒事出通判海州。嘉祐初以太常少卿使契丹，还判度支。历知扬州、宣州、湖州。神宗熙宁初判太常寺。辞官后筑藏春坞，收藏图书甚富。范仲淹、欧阳修、司马光、王安石皆爱敬之。卒年八十余。